Cipro

'A Repubbreca 'e Cipro (Κυπριακή Δημοκρατία (greco), Kıbrıs Cumhuriyeti (turco) è na repubbreca d''o sud-est 'e ll'Europa. 'A capitale soja è Nicosìa. Se trova int'a n' isula all'est d''o Mar Mediterraneo, ca sta luntano 113 chilometre ô sud d''a Turchia e circa 120 chilometre all'ovest d''a custa d''a Siria. 'A parte nord 'e ll'isula fuje accupata 'a ll'esercito turco 'o 1974 e, senza ricanuscenza, luvanno 'a Turchia stissa, se prucrammaje ndipendente d''o sud 'e ll'isula. Int''o 2004 'e ffruntiere se so' arapute, ma ce sta 'o prubblemma 'e luntananza tra 'e llengue ca se parlano int''a ll'isula: 'o turco e 'o grieco. Pe tramente, 'a parte grieca trasette int''o 2004 a ffà pparte e ll'Aunione Europea. Giugrafia L'isula se truova int''o mediterraneo urientale, annanze 'o Libbano e ll'Israele ca stanno all'est e ll'Anatolia ca sta ô Nord. 'A custiera aggizziana 'a tene ô sud. Ecunumìa L'ecunumia è basata ncopp''o turismo e ll'agricultura. L'isula tene nu climma temperato ca permette n'offerta turistica tutto l'anno. Cipro sporta parte d''a produzzione soja 'e vino e uoglio ca se ponno accattà e trovano mercato int'a ll'Europa uccidentale.